Aarhuus Stifts-Tidende, 1843-08-22
Fædrelandet. Naar vi af Finantsregnskabet erfare – hedder det i den Frisindede – hvilke enorme Summer der ere medgaaede i Anledning af Kronprindsens Formæling (saasom: Reisen 45,000 Jndtoget 49,000 8, Formælingen 42,000 21, Meublement til Orlogskibet der førte Brudeparret herover 6000 21, Meubler og Jnventarium paa Odense Slot og Frederiksgave 50,000 ) kunne vi ikke antage, at det er af occonomiske Hensyn, at der ikke blev skjænket nogen Medaille til Haandværkslaugene ved Kronprindsens Jndtog. J ældre Tider var det nemlig Skik, naar Medailler bleve prægede i Anledn. af kgl. Formælinger, at Expl. af Sølv bleve sendte til samtlige Lauge, forat opbevares paa deres Velkomster. En Underofficier ved den i Slagelse garnisonerende Eskadron af 4de Dragonregiment er i disse Dage ankommen til Nestved som Arrestant og indsat i Hovedvagten. Efter hvad vi, denne Gjenstand, betræffende, have erfaret, forholder det sig saaledes: Underofficeren havde nemlig tildeelt en Dragon ved nævnte Eskadron en saa velmaalt Portion Fugtel eller Stokkeprygl, at denne, som nok kunde mærke, det vilde neppe være ham muligt at udholde en Gjentagelse af sligt Tractement, men ligefuldt befrygtede saadant, udbad sig af sin Foresatte Permission, for, som han foregav, at gaae til Sorø. Saasnart Permission var ham meddeelt, gik han til Nestved og ikke til Sorø. Ved hans Ankomst til førstnævnte Sted, fremstillede han sig strax for sin Regimentschef, for hvem han ligerviis fremviste den blottede Ryg som, efter høren sagen", ikke skal være meget ulig en Regnbue; det vil sige i Henseende til Couleuren. Regimentschefen, Hr. Oberstlieutenant v. Flindt, beordrede øieblikkeligt den paagjældende Underofficier arresteret og hertil transporteret, hvor han ikke vil undgaae en velfortjent og alvorlig Revselse. Takket være den brave Oberstlieutenant v. Flindt, som menneskekjærlig antager sig sine undertrykte Undergivne, hvis Liv, Sundhed og Lemmer synes at være afhængig af brutal Vilkaarlighed, uanseet om den Strafskyldige endog maa være hædret med Æressabel. Vi kunne ved denne Leilighed ikke undlade at ønske, at den med Begtraad i begge Ender omvundne Corporalstok for bestandig maa forsvinde. (Sjællp.)Man hører saa ofte Militaire, baade i Land- og Sø-Etaten, som høre til den saakaldte gamle Skole, fremsætte og paa det Jvrigste forsvare den Paastand, at det er umuligt at regjere Almuefolk uden Prygl. Urigtigheden af denne barbariske Sætning er saa ofte practisk beviist, at man tilsidst kunde vente at være fritagen for theoretisk at godtgjøre den. Det glæder os at kunne berette, at den nu ogsaa, saavidt vi vide første Gang, er gjendreven paa et Sted, hvor den for har været anseet ophøiet over enhver Tvivl. Paa Cadetcorvettens sidste Tour foregik en Forandring i Skibets indre Politi, som vi haabe ei vil være uden Jndflydelse paa Tonen i vor Marine i det Hele. Lieutenant Jpsen, der var Næstcommanderende, viste nemlig, som Haandhæver af Ordenen paa Skibet, den Humanitet og gode Tact, ganske at afskaffe forporlig Reyselse. Følgen heraf var, at der, efter Alles Sigende, herstede ikke blot den største Orden, men tillige en saa ypperlig Tone paa Skibet under hele Reisen, at han saae sig istand til at lade næsten hele Mandskabet gaae iland paa de Steder, som anløbes, Noget de Commanderende ellers ikke tør vove, af Frygt for Uorden. Det er ved at vise Tillid til den simple Mand, ved at behandle ham som Menneske og ei som Umælende, at man er istand til at vække de bedre Egenskaber hos ham, hvorimod Svøben, der stedse hænger over Hovedet, kun fremkalder Trods og Opsætsighed. (Fædrel.)